Tarybos reglamentas (Euratomas, EAPB, EEB) Nr. 3911/90
1990 m. gruodžio 21 d.
adaptuojantis reprezentacines ir specialias pareigines išmokas, mokamas Komisijos pirmininkui ir nariams, Teisingumo Teismo pirmininkui, teisėjams, generaliniams advokatams ir sekretoriui bei Pirmosios instancijos teismo pirmininkui, nariams ir sekretoriui
EUROPOS BENDRIJŲ TARYBA,
atsižvelgdama į 1967 m. liepos 25 d. Tarybos reglamentą Nr. 422/67/EEB, Nr. 5/67/Euratomas, nustatantį Komisijos pirmininko ir narių, Teisingumo Teismo pirmininko, teisėjų, generalinių advokatų ir sekretoriaus bei Pirmosios instancijos teismo pirmininko, narių ir sekretoriaus tarnybines pajamas [1], su paskutiniais pakeitimais, padarytais Reglamentu (EEB/Euratomas/EAPB) Nr. 3777/89 [2], ypač į jo 4 straipsnio 4 dalį,
atsižvelgdama į 1988 m. gruodžio 19 d. Tarybos reglamentą (EAPB/EEB/Euratomas) Nr. 4045/88, nustatantį Europos Bendrijų Pirmosios instancijos teismo pirmininko, narių ir sekretoriaus tarnybines pajamas [3] ir iš dalies keičiantį Reglamentą Nr. 422/67/EEB, Nr. 5/67/Euratomas,
kadangi turi būti padidintos reprezentacinės ir specialios pareiginės išmokos, nustatytos Reglamento Nr. 422/67/EEB, Nr. 5/67/Euratomas 4 straipsnio 2 ir 3 dalyse ir 21a straipsnio 3 dalyje,
PRIĖMĖ ŠĮ REGLAMENTĄ:
1 straipsnis
Nuo 1990 m. liepos 1 d.:
a) Reglamento Nr. 422/67/EEB, Nr. 5/67/Euratomas 4 straipsnio 2 dalyje išvardytos sumos yra tokios:
- pirmininkas: | 53095 Belgijos frankai, |
- pirmininko pavaduotojas: | 34120 Belgijos frankų, |
- kiti nariai: | 22750 Belgijos frankų; |
b) Reglamento Nr. 422/67/EEB, Nr. 5/67/Euratomas 4 straipsnio 3 dalies pirmojoje pastraipoje išvardytos sumos yra tokios:
- pirmininkas: | 53095 Belgijos frankai, |
- teisėjas arba generalinis advokatas: | 22750 Belgijos frankų, |
- sekretorius: | 20750 Belgijos frankų; |
c) Reglamento Nr. 422/67/EEB, Nr. 5/67/Euratomas 4 straipsnio 3 dalies antrojoje pastraipoje nurodyta suma yra pakeičiama į 30355 Belgijos frankus.
2 straipsnis
Nuo 1990 m. liepos 1 d.:
a) Reglamento Nr. 422/67/EEB, Nr. 5/67/Euratomas 21a straipsnio 3 dalies pirmojoje pastraipoje išvardytos sumos yra tokios:
- pirmininkas: | 22750 Belgijos frankų, |
- nariai: | 20750 Belgijos frankų, |
- sekretorius: | 17645 Belgijos frankai; |
b) 21a straipsnio 3 dalies antrojoje pastraipoje nurodyta suma yra pakeičiama į 27685 Belgijos frankus.
3 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1990 m. gruodžio 21 d.